Document ID: /roh_data/filtered/fineweb-2-filterrobots_roh.jsonl.gz/46680

En l’emprim pass ha il parlament concedì differents credits en la summa totala da bun in milliun francs. Cun quels daners duai la renovaziun dals implants da sport vegnir planisada. Tranter auter vai per schliar las plazzas da ballape en la Ringstrasse e construir novas a l’Obere Au.
Dasper ha il parlament er approvà la cumpra dal Hallenstadion da Cuira che sa chatta er a l’Obere Au. El ha approvà in credit da stgars trais milliuns francs sco tetg da custs.
Facts tar il Hallenstadion
- La halla è vegnida bajegiada l’onn 1984/85
- Possessura da la halle è fin uss stada la Domenig Immobilien SA
- Il terren tutgava a la citad da Cuira
- Il contract da dretg da construcziun è vegnì serrà giu l’onn 1979 per 50 onns
- Davent dal prim da settember 2017 duai la halla tutgar a la citad da Cuira
Masterplan sport
Il parlament da la citad da Cuira ha dà glisch verda a las lavurs da planisaziun per la sanaziun e renovaziun dals implants da sport a la Obere Au. En tut investescha la citad da Cuira 4,2 milliuns francs en quest areal per sport e temp liber.
RR novitads 20:00